stanford-oval/wikipedia huggingface dataset:
וייטנאם במשחקים האולימפיים לנוער
ראו גם

וייטנאם במשחקים האולימפיים
וייטנאם במשחקים הפאראלימפיים
| מדינות העולם במשחקים האולימפיים לנוער |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין   • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה • איי הבתולה של ארצות הברית • איי הבתולה הבריטיים • איי קיימן • אל סלוודור • אנטיגואה וברבודה • אקוודור • ארגנטינה • ארובה • ארצות הברית • בוליביה • בליז • ברבדוס • ברזיל  • ברמודה • ג'מייקה • גואטמלה • גיאנה • גרנדה  • דומיניקה • האיטי • האנטילים ההולנדיים • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל • איי קוק  • איי שלמה • גואם • ונואטו • טובאלו • טונגה • מיקרונזיה • נאורו • ניו זילנד • סמואה • סמואה האמריקנית • פיג'י • פלאו • פפואה גינאה החדשה • קיריבטי |  |
ויילון (זמר)

| --- | --- |

 לידה:  20 באפריל 1980 (בן 44) אפלדורן, הולנד 
 שם לידה:  Willem Bijkerk 
 שם במה:  Waylon 
 מוקד פעילות:  ממלכת ארצות השפלה 
 תקופת הפעילות:  מ-1997 
 סוגה:  קאנטרי, רוק, מוזיקת נשמה 
 שפה מועדפת:  הולנדית, אנגלית 
 חברת תקליטים:  מוטאון 
 בת זוג:  ביבי בריג'מן
 waylon.nl
 פרופיל ב-IMDb
 
ווליאם ביג'רק (נולד ב-20 באפריל 1980), מוכר בשם הבמה ויילון, הוא זמר הולנדי.
קריירה

ויילון נולד באפלדורן שבהולנד.
ויילון החל את הקריירה שלו ב-1995 ששר בתוכנית הילדים "Telekids". בהמשך בחר את שם הבמה שלו, על שם הזמר האמריקאי ויילון ג'נינגס.
ב-1997 חתם עם חברת התקליטים "EMI Records", ונסע לנאשוויל על מנת להקליט אלבום, אך האלבום לא הושלם לאחר מכן.
ב-2001 גר ועבד שנה בארצות הברית, והופיע ביחד עם ויילון ג'נינגס.
ב-2008 השתתף בתוכנית "Holland's Got Talent" וסיים במקום השני.
ויילון ייצג את הולנד באירוויזיון 2014 ביחד עם אילזה דה-לאנז', כחלק מלהקת "The Common Linnets" עם השיר "Calm After the Storm" וסיימו במקום השני.
הוא ייצג בשנית את הולנד באירוויזיון 2018, עם השיר "Outlaw in 'Em". הוא העפיל מחצי הגמר, ובגמר סיים במקום ה-18.
חיים אישיים

ויילון התחתן בשנת 2002. לזוג נולד בן, דילן, והם התגרשו לאחר שלוש שנות נישואים. הוא נשוי לכוכבת היוטיוב ביבי בריג'מן, ולהם בת.
הערות שוליים

↑  Eurovision 2014 Results: Voting & Points, Eurovisionworld
↑  Cookies op AD.nl | AD.nl, www.ad.nl
↑  Entertainment | Het laatste nieuws uit Nederland leest u op Telegraaf.nl, Telegraaf (בהולנדית)
| --- | --- |
בקרת זהויות :  ISNI: 0000 0003 7264 2873  MusicBrainz: bfa68b4c-4586-412f-8e46-13f549540089
ויורל מולדובן

דינו ויורל מולדובן (רומנית: Dinu Viorel Moldovan; נולד ב-8 ביולי 1972 בביסטריצה) הוא שחקן עבר ומאמן כדורגל רומני ששיחק בעמדת החלוץ. מולדובן היה בורג חשוב בנבחרת רומניה במהלך שנות ה-90.
קריירה

מולדובן שיחק בגלוריה ביסטריצה (1990–1993), דינמו בוקרשט (1993–1995) המקומיות, נשאטל קסמאקס (1995/1996) השווייצרית, גרסהופרס (1996–1998), גם היא משווייץ, קובנטרי סיטי (1998) האנגלית, פנרבחצ'ה (1998–2000) מטורקיה, נאנט (2000–2004) הצרפתית, סרבט ז'נבה (2004/2005) משווייץ, פולי טימישוארה (2005) הרומנית וראפיד בוקרשט (2006/2007). השנים המוצלחות ביותר בקריירה שלו היו בפנרבחצ'ה ובנאנט, 1998–2004.
בנבחרת רומניה שיחק מולדובן 70 משחקים, בהם כבש 26 שערים. הוא שיחק בנבחרת רומניה במהלך מונדיאל 1994 בארצות הברית, יורו 1996, מונדיאל 1998 (במהלך הטורניר הוא כבש את שערה הראשון של רומניה, במשחק נגד גרמניה) ויורו 2000.
לאחר פרישתו אימן את ואסלוי במשך עונה אחת (2008/2009), ולאחר שעזב אותה החל לאמן את בראשוב. אחר כך אימן את ספורטול, ועזב אחרי חצי שנה. הוא אימן את קבוצת ראפיד בוקרשט ובשנת 2014 מונה למאמן נבחרת רומניה עד גיל 21.
זהרון אפריקני

| זהרון אפריקני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: עקרבנונאים
משפחה:: עקרבנוניים
סוג:: זהרון
מין:: זהרון אפריקני
שם מדעי
 Pterois mombasae ‏סמית', 1957

זהרון אפריקני (שם מדעי: Pterois mombasae) הוא מין של דג גרם טרופי מהסוג זהרון שבממשפחת העקרבנוניים שבסדרת העקרבנונאים. הוא קיבל את שמו המדעי מהעיר מומבסה שבקניה, בה הוא נמצא לראשונה.
הזהרון מצוי בטבע באזורים הטרופיים של האזור האינדו-פסיפי בין האוקיינוס ההודי למערב האוקיינוס השקט מחופי מזרח אפריקה ועד לדרום יפן. לרוב הוא חי על קרקעית הים בעומקים רדודים (10 עד 70 מטרים), לרוב סביב צמחייה או בעלי חיים נייחים כמו ספוגיים או אלמוגים.
זהרון זה יכול להגיע לאורך 20 ס"מ אך יכול להגיע עד אורך 31 ס"מ. הוא בעל פסים אנכיים אדומים בהירים ולבנים ובעל מניפת קוצים לאורך סנפיריו. קוצים אלה מכילים ארס חלש אך מכאיב שיכול להתנפח באזור הפגיעה. רק לעיתים נדירות הוא גורם לפגיעה חמורה.
הזהרון הוא טורף האורב לטרפו בשעות הלילה כשהוא משתמש במניפות כדי לשטות בטרף כמו חסילונים או דגים קטנים ואז בולע אותם בלסתותיו במהירות. הזהרונים מתרבים בכמות גבוהה ומייצרים צאצאים רבים.
זהרון זה נידוג לעיתים לחופי אפריקה בהם הוא מצוי אך אוכלוסייתו גדולה והוא לא בסכנה.
הערות שוליים

↑  זהרון אפריקני באתר הרשימה האדומה של IUCN
וייטנאמית

| --- | --- |

 מדינות:  וייטנאם, סין, ארצות הברית, קמבודיה, צרפת, אוסטרליה, קנדה, פולין ועוד
 אזורים:  דרום-מזרח אסיה
 דוברים:  כ-80 מיליון
 שפת אם:  כ-70 - 73
 כתב:  אלפבית לטיני (אלפבית וייטנאמי)
 משפחה:  אוסטרו-אסיאתית מון-חמרית וייטית וייט-מונג וייטנאמית
 לאום:  וייטנאם וייטנאם
 מוסד:  אין גוף רשמי
 קוד שפה:  vi 
 קוד ISO 639-1:  vi 
 קוד ISO 639-2:  vie 
 קוד ISO 639-3:  vie 
 ראו גם:  שפה • כתב • רשימת שפות
 
וייטנאמית (tiếng Việt), אשר הייתה ידועה גם תחת השם אנמזית בזמן השלטון הקולוניאלי הצרפתי, היא השפה הרשמית של וייטנאם. זוהי שפת האם של הווייטנאמים, המהווים 86% מאוכלוסיית וייטנאם, ושל מיליונים אחרים החיים מחוצה לה, בעיקר בארצות הברית. זוהי גם השפה השנייה של מיעוטים אתניים שונים החיים בווייטנאם.
וייטנאמית שייכת למשפחת השפות האוסטרו-אסיאתית, ומספר דובריה גבוה בהרבה מזה של דוברי שאר השפות במשפחה, למשל חמרית. הדקדוק הווייטנאמי דומה לשפות אחרות בדרום-מזרח אסיה. חלק נכבד מאוצר המילים שלה שאול משפות סיניות, בעיקר מילים המביעות רעיונות מופשטים, בדומה לשאילת השפות האירופיות מלטינית ומיוונית.
הגיית השפה וכתיבתה

השפה נכתבה בעבר בכתב הסיני, אף על פי שנהגתה בצורה אחרת. בעקבות רפורמה שערך השלטון הקולוניאלי הצרפתי במאה ה-20, מערכת הכתב השימושית כיום היא האלפבית הלטיני.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
|  | סדקי | סדקי | וילוני | וילוני | חכי | חכי | מכתשי | מכתשי | שִנִּי | שִנִּי | שפתי (־שִנִּי) | שפתי (־שִנִּי) |
| אפי |  |  | ŋ |  | ɲ |  | n |  |  |  | m |  |
| סותם (מפונם) |  | (ʔ) |  | kʰ |  | c |  | t |  | tʰ |  | p |
| סותם (מפונם) |  |  |  |  |  |  | ɗ |  |  |  | ɓ |  |
| חוכך |  | h | ɣ | x |  |  |  |  | z | s | v | f |
| מקורב (צדי) |  |  | w |  | j |  | *ɹ |  |  |  |  |  |
| מקורב (צדי) |  |  |  |  |  |  |  |  | l |  |  |  |
 * רק במילים שאולות - נהגה [ʐ ~ ɹ]  * ניבים דרומיים וסייגון; /kʰ/ תחת /x/ בניב סייגון
הגיית השפה וכתיבתה > עיצורים

| בודדים> הסימון הגרפי.הסימון הגרפי | בודדים> ניבים צפוניים.תעתיק IPA | בודדים> ניבים צפוניים.הערך הפונטי | בודדים> ניבים דרומיים.תעתיק IPA | בודדים> ניבים דרומיים.הערך הפונטי |  |
| --- | --- | --- | --- | --- | --- |
| Bb | ɓ | נהגה כהגיית בי"ת מפונמת | ɓ | כנ"ל |  |
| ‏ Cc | k | נהגה כהגיית כ"ף | k | כנ"ל |  |
| ‏ Cc | kʷ~kp | נהגה קְוו או קְפּ אחרי u o ô | kʷ~kp | כנ"ל |  |
| Dd | z | נהגה כהגיית זי"ן | j | נהגה כהגיית יו"ד עיצורית |  |
| Đđ | ɗ | נהגה כהגיית ד"לת מפונמת | ɗ | כנ"ל |  |
| Gg | ɣ | נהגה כהגיית גימ"ל רפה | ɣ | כנ"ל |  |
| Hh | h | נהגה כהגיית ה"א | h | כנ"ל |  |
| Ii | j | נהגה כהגיית יו"ד עיצורית אחרי תנועה אחרת | j | כנ"ל |  |
| ‏ Kk | k | נהגה כהגיית כ"ף | k | כנ"ל |  |
| ‏ Kk | kʷ~kp | נהגה קְוו או קְפּ אחרי u o ô | kʷ~kp | כנ"ל |  |
| Ll | l | נהגה כהגיית למ"ד | l | כנ"ל |  |
| Mm | m | נהגה כהגיית מ"ם | m | כנ"ל |  |
| Nn | n | נהגה כהגיית נו"ן | n | כנ"ל |  |
| Nn | n | נהגה כהגיית נו"ן | ŋ | נהגה כהגיית ng באנגלית, בסוף מילה |  |
| Nn | n | נהגה כהגיית נו"ן | ŋʷ~ŋm | נהגה נְגְוו או נְגְם אחרי u o |  |
| Oo | w | נהגה כהגיית W באנגלית אחרי תנועה אחרת | w | כנ"ל |  |
| Pp | p | נהגה כהגיית פ"א | p | כנ"ל |  |
| Rr | z | נהגה כהגיית זי"ן | ʐ ~ ɹ | נהגה בין r אנגלית ל־ז' (עם לשון נוטה לאחור) |  |
| Ss | s | נהגה כהגיית סמ"ך | ʂ | נהגה כהגיית שׁ, אך הלשון נוטה לאחור |  |
| ‏Tt | t | נהגה כהגיית ת"ו | t | כנ"ל |  |
| ‏Tt | t | נהגה כהגיית ת"ו | k | נהגה כהגיית כ"ף בסוף מילה |  |
| ‏Tt | t | נהגה כהגיית ת"ו | kʷ~kp | נהגה קְוו או קְפּ אחרי u o |  |
| Uu | w | נהגה כהגיית W באנגלית אחרי תנועה אחרת | w | כנ"ל |  |
| Vv | v | נהגה כהגיית בי"ת רפה | j | נהגה כהגיית יו"ד עיצורית |  |
| Xx | s | נהגה כהגיית סמ"ך | s | כנ"ל |  |
| Yy | j | נהגה כהגיית יו"ד עיצורית אחרי תנועה אחרת מלבד u | j | כנ"ל |  |
| צרופים | צרופים | צרופים | צרופים | צרופים |  |
| הסימון הגרפי | ניבים צפוניים | ניבים צפוניים | ניבים דרומיים | ניבים דרומיים |  |
| הסימון הגרפי | תעתיק IPA | הערך הפונטי | תעתיק IPA | הערך הפונטי |  |
| ‏Ch/ch | tɕ~c | נהגה כהגיית צ', אך על הלשון להיצמד לחך במצב שטוח וקָצֶהָ נוגע בשיניים התחתונות | tɕ~c | כנ"ל |  |
| ‏Ch/ch | jk | נהגה כהגיית יְק בסוף מילה | t | נהגה כהגיית ת"ו בסוף מילה |  |
| Gh/gh | ɣ | נהגה כהגיית גימ"ל רפה | ɣ | כנ"ל |  |
| Gi/gi | z | נהגה כהגיית זי"ן | j | נהגה כהגיית יו"ד עיצורית |  |
| Kh/kh | x | נהגה כהגיית כ"ף רפה | kʰ | נהגה כהגיית כ"ף מנושפת |  |
| ‏Ng/ng | ŋ | נהגה כהגיית ng באנגלית | ŋ | כנ"ל |  |
| ‏Ng/ng | ŋʷ~ŋm | נהגה נְגְוו או נְגְם אחרי u o ô | ŋʷ~ŋm | כנ"ל |  |
| Ngh/ngh | ŋ | נהגה כהגיית ng באנגלית | ŋ | כנ"ל |  |
| ‏Nh/nh | ɲ | נהגה כהגיית Ñ בספרדית | ɲ | כנ"ל |  |
| ‏Nh/nh | jŋ | נהגה כהגיית יְנְג בסוף מילה | n | נהגה כהגיית נו"ן בסוף מילה |  |
| Ph/ph | f | נהגה כהגיית פ"א רפה | f | כנ"ל |  |
| Th/th | tʰ | נהגה כהגיית ת"ו מנושפת | tʰ | כנ"ל |  |
| Tr/tr | tɕ~c | נהגה כהגיית צ', אך על הלשון להיצמד לחך במצב שטוח וקָצֶהָ נוגע בשיניים התחתונות | ʈʂ | נהגה כהגיית צ', אך כשהלשון מוטה לאחור |  |
| Qu/qu | kʷ | נהגה קְוו | w | נהגה כהגיית W אנגלית |  |
הגיית השפה וכתיבתה > תנועות

|  | אחורית | אחורית | מרכזית | מרכזית | קדמית | קדמית |
| --- | --- | --- | --- | --- | --- | --- |
| סגורה | u |  | ‏ | ɨ | ‏ | i |
| חצי סגורה/אמצעית | o |  | ‏ | ə | ‏ | e |
| חצי פתוחה/פתוחה | ɔ |  | ‏ | a | ‏ | ɛ |
| 0 | 1 | 2 |
| --- | --- | --- |
התנועות
| הסימון הגרפי | תעתיק IPA | הערך הפונטי |
| Aa | [a] | נהגית כהגיית פתח |
| Ăă | [ă] | נהגית כהגיית פתח מקוצר |
| Ââ | [ə̆] | נהגית כהגיית שווא מקוצר |
| Ee | [ɛ] | נהגית כהגיית צירי פתוח מעט |
| Êê | [e] | נהגית כהגיית צירי |
| Ii | [i] | נהגית כהגיית חיריק |
| Iê\iê | ‏[iə̯] | נהגית כהגיית אִיאְ |
| Ia\ia | ‏[iə̯] | נהגית כהגיית אִיאְ |
| Yê\yê | ‏[iə̯] | נהגית כהגיית אִיאְ |
| ‏ Oo | [ɔ] | נהגית כהגיית חולם פתוח מעט |
| ‏ Oo | [aw] | נהגית כהגיית אַװ לפני k,c ו-ng |
| ‏Ôô | [o] | נהגית כהגיית חולם |
| ‏Ôô | [əw] | נהגית כהגיית אְװ לפני k,c ו-ng |
| Ơơ | [ə] | נהגית כהגיית שווא |
| Uu | [u] | נהגית כהגיית שורוק |
| Ua\ua | ‏ [uə̯] | נהגית כהגיית אוּאְ |
| Uô\uô | ‏ [uə̯] | נהגית כהגיית אוּאְ |
| Ưư | [ɨ] | אין מקבילה עברית (ברוסית: ы) |
| Ưa\ưa | ‏ [ɨə̯] | אין מקבילה עברית |
| Ươ\ươ | ‏ [ɨə̯] | אין מקבילה עברית |
| Yy | [i] | נהגית כהגיית חיריק |
הגיית השפה וכתיבתה > טונים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ויורמבי

| ויורמבי |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: חד פסיגיים
סדרה:: שושנאים
משפחה:: סתווניים
סוג:: ויוּרמבִּי
שם מדעי
 Wurmbea ‏תונברג
הויוּרמבִּי (שם מדעי: Wurmbea), הוא סוג של צמח רב-שנתי קטן ממשפחת הסתווניתיים המצוי בעיקר באוסטרליה ובאפריקה הדרומית וכולל כ-50 מינים. הוא תואר מדעית לראשונה בשנת 1781 על ידי קרל פיטר טונגברג ובתחילה נכללו בו כ-18 מינים בלבד.
מאפיינים

המינים בסוג צומחים בחורף ובקיץ - בעיקר באזורים גשומים. גובהם של המינים הגדולים בסוג הוא 30 ס"מ, ושל המינים הקטנים לא יותר מ-6 ס"מ. התפרחת של מיני הוויורמבי דומה מאוד לכוכב או לחצוצרה בשל הקצוות המרובים שיש לפרח (עד 11), והצבע נע לרוב סביב גוני סגול-לבנבן. מכיוון שההאבקה של מינים רבים נעשית על ידי זבובים, לרבים מהם יש ריח נעים או לחלופין ריח מצחין הנועד כדי למשוך אל הפרח את מאביקים אלו. לכל גבעול של ויורמבי יש מספר כמוסות המכילות 50-10 זרעים כדוריים וחומים. לצמח יש מערכת שורשים סבוכה ועמוקה המסייעת לו "להיות רדום" באזורים צחיחים עד בוא הממטרים.
מינים

המינים הנפוצים באפריקה:
Wurmbea angustifolia
Wurmbea burttii
Wurmbea capensis
Wurmbea compacta
Wurmbea dolichantha
Wurmbea elatior
Wurmbea elongata
Wurmbea glassii
Wurmbea hiemalis
Wurmbea inusta
Wurmbea kraussii
Wurmbea marginata
Wurmbea minima
Wurmbea monopetala
Wurmbea punctata
Wurmbea pusilla
Wurmbea recurva
Wurmbea robusta
Wurmbea spicata
Wurmbea stricta
Wurmbea tenuis
Wurmbea variabilis
המינים הנפוצים באוסטרליה:
Wurmbea australis
Wurmbea biglandulosa
Wurmbea calcicola
Wurmbea centralis
Wurmbea cernua
Wurmbea citrina
Wurmbea decumbens
Wurmbea densiflora
Wurmbea deserticola
Wurmbea dilatata
Wurmbea dioica
Wurmbea drummondii
Wurmbea fluviatilis
Wurmbea graniticola
Wurmbea inflata
Wurmbea inframediana
Wurmbea latifolia
Wurmbea monantha
Wurmbea murchisoniana
Wurmbea nilpinna
Wurmbea odorata
Wurmbea pygmaea
Wurmbea saccata
Wurmbea sinora
Wurmbea stellata
Wurmbea tenella
Wurmbea tubulosa
Wurmbea uniflora
ויילי פוסט

| --- | --- |

 לידה:  22 בנובמבר 1898 Van Zandt County, ארצות הברית 
 פטירה:  15 באוגוסט 1935 (בגיל 36) פוינט בארו, ארצות הברית 
 שם לידה:  ויילי הרדמן פוסט
 מדינה:  ארצות הברית 
 מקום מגורים:  אוקלהומה 
 בן או בת זוג:  Mae Laine 
 פרסים והוקרה:  היכל התהילה הלאומי של התעופה (1969)  גביע הרמון  צלב התעופה המצוינת 
 
ויילי הרדמן פוסט (Wiley Hardeman Post; ‏22 בנובמבר 1898 - 15 באוגוסט 1935) היה אוויראי אמריקאי נודע בתקופה שבין שתי מלחמות העולם. הוא ערך את טיסת הסולו הראשונה מסביב לכדור הארץ, פיתח את תחום הטיסות בגובה רב, יצר את אחת מחליפות הלחץ הראשונות לטייסים וגילה את זרם הסילון. נהרג בתאונת מטוס באלסקה.
ביוגרפיה

פוסט נולד למשפחת חקלאים מגדלי כותנה בטקסס. בגיל חמש עברה משפחתו לאוקלהומה. הוא סיים שש שנות לימוד בבית הספר היסודי. בגיל 15 ראה לראשונה מטוס והתרשם ממנו מאוד. הוא עבד כפועל בניין, ובמלחמת העולם הראשונה ביקש להיות טייס צבאי, התגייס והחל את הכשרתו כמפעיל רדיו, אך המלחמה הסתיימה לפני שהספיק לקחת בה חלק. לאחר המלחמה עבד כפועל בשדות הנפט של אוקלהומה. הוא גם שלח ידו בשוד מזוין ונכלא בבית סוהר למשך למעלה משנה, עד ששוחרר על תנאי ב-1922. ב-1926 נפצע קשה בתאונה בשדה נפט ואיבד את הראייה בעינו השמאלית. מאז נהג לחבוש רטייה על העין. ב-1927 התחתן פוסט עם מיי ליין (Mae Laine).
ביוגרפיה > קריירת טיסה

בגיל 26 החל להופיע כטייס וכצנחן במופעי ראווה של מטוסים. הוא השתמש בכספי הפיצויים על התאונה שעבר כדי לרכוש את מטוסו הראשון. באותו זמן הכיר את הבדרן ויל רוג'רס, בן אוקלהומה, והם הפכו לחברים קרובים.
ב-1930 היה פוסט לטייסם האישי של שני אילי נפט מאוקלהומה, שאחד מהם רכש מטוס חדיש מדגם לוקהיד וגה. המטוס נקרא ויני מיי (Winnie Mae) על שם בתו של בעליו. פוסט ניצח במטוס זה בתחרות טיסה משיקגו ללוס אנג'לס, שהביאה לו לראשונה פרסום ברמה ארצית.
ב-23 ביוני 1931 יצא פוסט ביחד עם הנווט האוסטרלי הרולד גאטי (אנ') במטוס ויני מיי לטיסה סביב העולם, שנערכה עד אז רק בצפלין. נקודת המוצא שלהם הייתה בשדה התעופה רוזוולט בלונג איילנד. מסעם הוביל אותם בנתיב ובו נחיתות ביניים מרובות דרך קנדה, בריטניה, גרמניה, ברית המועצות, אלסקה וארצות הברית, עד שחזרו לשדה רוזוולט ב-1 ביולי. הם עברו 24,903 קילומטר בתוך שמונה ימים, 15 שעות ו-51 דקות. הייתה זו הקפת העולם הראשונה במטוס חד-מנועי. קבלת הפנים שלה זכו התחרתה בזו קיבל צ'ארלס לינדברג לאחר טיסתו לרוחב האוקיינוס האטלנטי. בין היתר הוזמנו לבית הלבן ועברו במסע ניצחון ברחובות ניו יורק. לאחר הטיסה רכש פוסט את המטוס ויני מיי מבעליו. הוא וגאטי פרסמו את סיפור טיסתם תחת הכותרת מסביב לעולם בשמונה ימים, עם הקדמה מאת ויל רוג'רס.
פוסט ביקש לפתוח בית ספר לטיסה משלו, אך חסרו לו האמצעים הכספיים לכך. על כן תכנן והוציא לפועל את הקפת העולם בטיסת סולו ללא נווט. לאחר שנה של הכנות יצא לדרך משדה התעופה פלויד בנט בברוקלין. הוא עבר בנתיב דומה לטיסתו הראשונה ושב לנקודת המוצא שלו ב-22 ביולי 1933 לאחר מסע שארך שבעה ימים, 18 שעות ו-40 דקות. 50 אלף איש קידמו את פניו בשובו.
ב-1934 החל פוסט לחקור את התחום של טיסות למרחקים ארוכים ברום גבוה. תא הטייס של המטוס ויני מיי לא ניתן היה לדיחוס, ועל כן החל פוסט לפתח חליפת לחץ בסיועם של איל נפט ושל מומחה מחברת הצמיגים BFGoodrich. שלושה דגמים של חליפת לחץ פותחו על ידו, אך שני הראשונים לא עמדו במבחן. החליפה השלישית הוכיחה את עצמה. היא הייתה בת שלוש שכבות עשויות בד וגומי, איפשרה הליכה וכללה כפפות, מגפיים וקסדה. ב-5 בספטמבר 1934 ניסה אותה לראשונה בטיסה והגיע לגובה של 12 קילומטר. בהמשך הגיע לגובה של 15 קילומטר. פוסט גם גילה את קיומו של זרם הסילון. מפברואר ועד יוני 1935 ערך שלושה ניסיונות לטוס בגובה רב ללא חניות ביניים מלוס אנג'לס לניו יורק. כל הניסיונות כשלו בשל בעיות מכניות.
ב-1935 החל פוסט לעסוק בפיתוח נתיב טיסה לדואר ונוסעים מהחוף המערבי של ארצות הברית אל רוסיה. לצורך כך בנה מטוס שהורכב מחלקיהם של שני דגמי מטוסים שונים, לוקהיד אוריון (אנ') ולוקהיד אקספלורר (אנ'). חברת לוקהיד התנגדה לשילוב של חלקי שני המטוסים בטענה שהוא עלול להיות לא בטיחותי ולכן הרכיב פוסט את המטוס בעצמו. לכנפי המטוס המעורב לא היו כני נסע מתקפלים ולכן החליט פוסט להצמיד להם מגלשיים לשם נחיתה על מים. לאחר שאספקת המגלשיים התעכבה, הצמיד פוסט למטוס מגלשיים אחרים, גדולים יותר, שגרמו לחרטומו של המטוס להיות כבד יותר.
ביוגרפיה > מותו

לאחר שערך טיסת ניסוי למטוס ביולי 1935 טס פוסט ממדינת וושינגטון לאלסקה ועימו שחקן הוודוויל ויל רוג'רס, שחיפש חומר חדש לטור העיתונאי שלו. ב-15 באוגוסט המריאו מפיירבנקס אל החוף הצפוני של אלסקה. במרחק קצר מיעדם ועקב מזג אוויר רע איבדו את מיקומם ונחתו בלגונה כדי לבדוק את האזור. כשהמריאו משם חדל המנוע מלפעול בגובה נמוך והמטוס על חרטומו הכבד צנח והתרסק אל תוך מי הלגונה. פוסט ורוג'רס נהרגו מיד.
פוסט הובא לקבורה בעיר אוקלהומה סיטי.
הנצחה

זכרו של פוסט הונצח בדרכים רבות ושונות:
פוסט עוטר עוד בחייו בעיטור צלב התעופה המצוינת (1932) וכן במדליית הזהב של בלגיה ובגביע הארמון הבינלאומי (אנ') (שניהם ב-1934)
שלושה שדות תעופה נקראו על שמו - שדה תעופה בצפון אלסקה ובסיס תעופה למטוסי מים במדינת וושינגטון (שנקראו שניהם גם על שם רוג'רס) ושדה תעופה באוקלהומה סיטי. באותה עיר נמצא גם שדה תעופה הקרוי על שמו של רוג'רס.
אתר התאונה שבה ניספו פוסט ורוג'רס הוכנס למרשם הלאומי של מקומות היסטוריים ומוצבות בו שתי אנדרטאות
חילות האוויר של צבא ארצות הברית קראו רחוב על שמו של פוסט בבסיס בקליפורניה. הבסיס נסגר אך שם הרחוב נשמר והוא כלול כיום בעיר בל (אנ').
פוסט הוכנס להיכל התהילה הלאומי לתעופה ב-1969, להיכל התהילה הבינלאומי לתעופה וחלל בסן דייגו (1997) ולהיכל התהילה של אוקלהומה (2004). ב-1970 נחרת שמו במקדש הטיסה הראשונה המצוי באנדרטה הלאומית לאחים רייט שבצפון קרוליינה
ב-1979 יצר שירות הדואר של ארצות הברית שני בולי דואר אוויר לכבודו של פוסט
במשך שנים העניק ארגון ויילי פוסט באוקלהומה לאוויראים אות על שמו (Annual Wiley Post Spirit Award).
ב-1936 רכש המכון הסמית'סוני את המטוס ויני מיי מאלמנתו של פוסט. המטוס נמצא במשך מספר שנים בתצוגה בסניף מוזיאון החלל והאוויר הלאומי בנמל התעופה הבינלאומי דאלס ולאחר מכן הוצב בסניף הראשי של המוזיאון בעיר וושינגטון.
פוסט והרולד גאטי בגרמניה במהלך טיסתם סביב העולם, 1931
פוסט מציג את חליפת הלחץ השלישית שלו
מצבתו של ויילי פוסט באוקלהומה סיטי
המטוס ויני מיי בעת שהיה בתצוגה בסניף מוזיאון החלל והאוויר הלאומי בנמל התעופה דאלס
זאפ - קסברה

| --- | --- |

 מאפיינים כלליים
 יצרן:  ZAP
 שנות ייצור:  2006-2009
 הרכבה:  הרפובליקה העממית של סין הרפובליקה העממית של סין
 מרכב:  5 דלתות, רכב חשמלי מונע מצבר, תלת  אופן
 אורך:  2,900 מ"מ
 רוחב:  1,420 מ"מ
 גובה:  1,540 מ"מ
 משקל:  460 ק"ג
 בסיס גלגלים:  2,140 מ"מ 
 מפרט טכני
 מנוע:  חשמלי, 6.7 כ"ס
 מהירות מרבית:  58-64 קמ"ש
 
זאפ-קסברה
זאפ-קסברה
זאפ - קסברה (ZAP Xebra) הוא רכב חשמלי מונע מצבר, המוגדר כמכונית מיקרו, המונע באמצעות 3 גלגלים תלת אופן שיוצר בסין בין השנים 2006 ל- 2009. הזאפ-קסברה הושקה במאי 2006.
הזאפ - קסברה יוצאה ל-ארצות הברית. בשנת 2006 נמכרו כ-150 יחידות.
בשנת המודל 2006 דווח על פחחות בעייתית של הרכב, כתוצאה מכך הרכב לא היה עמיד בפני מים. בשנת 2007 בעיות הפחחות נפתרו.
לאחר מספר ניסיונות לתקן בעיות בבלמי הרכבים, בשנת 2013 הורתה הרשות לבטיחות כבישים ראשיים בארצות הברית ליבואן לקנות את כל הרכבים שנמכרו בארצות הברית (691 רכבים) במחיר של 3100 דולר אמריקאי למכונית ולהשמיד אותם
גרסאות

סדאן, 5 דלתות, 4 נוסעים (דגם  PK)
סדאן, 5 דלתות - פאנל סולארי על הגג (דגם  SD)
טנדר - 2 נוסעים (דגם  SD)
טנדר - 2 נוסעים - פאנל סולארי בתוך הרכב (דגם  PK)
מנוע וסוללות

מנוע 6.7 כ"ס, DC  מוברש המקבל אנרגיה מ-6 סוללות עופרת -  12 וולט, אטום חומצה ג'ל.  בדגמי 2008  המנועים ללא מברשות DC.
טווח הסוללה - 64 ק"מ.
אופציונאלי- סוללות במצב רכוב על גג פנל סולארי על גרסת  ה- Xebra Xero, אשר מאפשר טפטוף טעינת סולארית, שאמור להאריך את טווח חיים של שש סוללות הגרירה.
לזאפ-קסברה בלמי דיסק בשלושת הגלגלים.
תמונות

זאפ-קסברה - טנדר
זאפ-קסברה, מבט לפנים הרכב
זאפ-קסברה
זאפ-קסברה - טנדר
זאפ-קסברה
ראו גם

תלת אופן
רכב חשמלי מונע מצבר
מכונית מיקרו
לקריאה נוספת

זאפ-קסברה  (4:16 דקות), יו-טיוב
זאפ-קסברה  (2:31 דקות), יו-טיוב
זאפ-קסברה  (8:08 דקות), יו-טיוב
זאפ-קסברה  (1:31 דקות), יו-טיוב
זאפ-קסברה ZAP Xebra PK of L. David Roper
הערות שוליים

↑  SCOTT MANCHESTER, Zap fights safety recall and attempted coup, Pressdemocrat.com, ‏22.2.2013
↑  מנוע DC מוברש הוא מנוע חשמלי שנועד להפעיל זרם ישיר למקור החשמל
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "זאפ - קסברה".
ולטר אמסלם

ולטר אמסלם (בצרפתית: Walter Amsallem;‏ נולד ב-20 בספטמבר 1931) הוא פוליטיקאי יהודי-צרפתי, ראש עיריית בווה שבצרפת למשך יותר מ-24 שנים וחבר המועצה העירונית של או-דה-פראנס.
אמסלם נולד וגדל בעיירה מיליאנה שבאלג'יריה. בנעוריו היגר עם משפחתו לצרפת. עבד תחילה כרוקח בבווה, וב-1972 נבחר לראשונה למועצת העיר. פעל במסגרת מפלגות שמאל פוליטי לאורך השנים.
שימש כחבר המועצה העירונית של או-דה-פראנס. כיהן כראש עיריית בווה בשנים 1977–2001.
בשנת 2012 מונה אמסלם למפקד לגיון הכבוד בצו של ראש הממשלה.
הערות שוליים

↑  Le Parisien, Walter Amsallem, une retraite entre Beauvais et Saint-Tropez, Le Parisien, ‏17 ביולי 2010
↑  Walter Amsallem commandeur de la Légion d'honneur, France 3 Hauts-de-France, ‏2013-02-01
ערך זה הוא קצרמרבנושא פוליטיקאים ובנושא צרפתים. אתם מוזמנים לתרום לוויקיפדיה ו.
זאב פריאל

| --- | --- |

 לידה:  20 במרץ 1907 ברלין, הקיסרות הגרמנית 
 פטירה:  16 ביוני 1991 (בגיל 84) תל אביב-יפו, ישראל 
 שם לידה:  וולפגנג פרידלנדר 
 מקום קבורה:  בית העלמין ירקון 
 מוקד פעילות:  ישראל 
 שפה מועדפת:  עברית 
 בן או בת זוג:  הדסה שרמן-פריאל 
 
זאב פריאל (פרידלנדר) (20 במרץ 1907 – 16 ביוני 1991) היה מנצח ישראלי.